ابراہیم رضا خان

محمد ابراہیم رضا خان قادری رضوی (1907ء - 1965ء) ایک ہندوستانی اسلامی اسکالر، صوفی، خطیب، مصنف، اور برصغیر پاک و ہند میں سنی بریلوی تحریک کے رہنما تھے۔ جنہیں عام طور پر مفسر اعظم ہند اور جیلانی میاں کے نام سے جانا جاتا ہے۔

خاندان 
ابراہیم رضا حجت الاسلام حامد رضا خان قادری کے بڑے بیٹے اور احمد رضا خان قادری کے بڑے پوتے تھے۔ وہ 10 ربیع الآخر 1325 ہجری ( 1907 عیسوی ) کو پیدا ہوئے

تعلیم 
انھوں نے ابتدائی تعلیم قرآن مجید، اردو زبان کی کتابیں اور دیگر کتابیں اپنی نانی اور والدہ سے پڑھیں، 7 سال کی عمر میں انہوں نے دارالعلوم جامعہ رضویہ منظر اسلام میں داخلہ لیا اور 19 سال کی عمر میں گریجویشن مکمل کیا۔ دارالعلوم جامعہ رضویہ منظر اسلام سے 1344ھ ( 1926ء ) میں دارالعلوم جامعہ رضویہ منظر اسلام میں ابراہیم رضا کے احسن علی محدث فیض پوری، والد حامد رضا خان قادری اور سردار احمد محدث اعظم پاکستان اساتذہ تھے۔ گریجویشن تقریب (دستار بندی) کے وقت ان کے والد حامد رضا خان قادری نے خود اپنے بیٹے کے سر پر پگڑی باندھی۔

نجی زندگی 
ابراہیم رضا کی شادی ان کی چچا زادی سے ہوئی جو مفتی اعظم ہند مصطفٰی رضا خان کی بڑی بیٹی ہیں۔ اس نکاح کا اہتمام احمد رضا خان نے کیا تھا جب یہ دونوں بچے تھے۔ رخصتی کی تقریب 2 ربیع الآخر 1347ھ (1929ء) کو ہوئی۔

اولاد 
ان کے 8 بچے تھے، جن میں سے 3 بیٹیاں اور 5 بیٹے ہیں۔

 محمد ریحان رضا خان قادری رضوی (رحمانی میاں)۔
 محمد تنویر رضا خان (مفقود الخبر)۔
 مفتی محمد اختر رضا خان قادری رضوی (اظہری میاں)۔
 ڈاکٹر محمد قمر رضا خان قادری رضوی (قمر میاں)۔
 محمد منان رضا خان (منانی میاں)۔
 ایک بیٹی کی شادی پیلی بھیت کے شوکت علی خان سے ہوئی (بعد میں پاکستان چلی گئی)۔
 دوسری بیٹی کی شادی بدایوں کے عبدالحبیب سے ہوئی۔
 تیسری بیٹی کی شادی خاندان میں یونس رضا خان سے ہوئی۔

ان کے تمام بچوں میں صرف چھوٹے بیٹے محمد منان رضا خان زندہ ہیں۔

اجازت اور خلافت 
وہ سلسلۂ عالیہ قادریہ برکاتیہ رضویہ نوریہ کے 42ویں امام اور شیخ تھے۔ 4 سال کی عمر میں ابراہیم رضا احمد رضا خان (دادا) سے مرید ہوئے، احمد رضا خان نے انھیں سلسلہ عالیہ کی قادریہ برکاتیہ رضویہ نوریہ کی خلافت عطا کی اور ان کو اپنے والد حامد رضا خان اور چچا مصطفٰی رضا خانسے بھی خلافت حاصل ہے۔ 1372ھ میں آپ نے حرمین کا دورہ کیا، انہوں نے مکہ المکرمہ اور مدینہ منورہ کے علماء سے حدیث، دلائل الخیرات اور حزب البحر وغیرہ کی مختلف اجازتیں حاصل کیں۔

ماہنامہ اعلیٰ حضرت رسالہ 
انہوں نے تعلیمات اہلسنت کی تبلیغ کے لیے ماہنامہ اعلیٰ حضرت کا آغاز کیا۔ یہ رسالہ کامیاب رہا اور آج بھی شائع ہوتا ہے اور اس وقت سبحان رضا خان اس کے مدیر اعلیٰ اور محمد احسن رضا خان مدیر ہیں۔

جانشینی 
ابراہیم رضا اپنے والد حامد رضا خان کے جانشین ہیں۔ ان کے والد کو خلافت احمد رضا خان سے حاصل تھی۔ جن کی درگاہ اعلیٰ حضرت ہے۔ ابراہیم رضا خان مہتمم دارالعلوم جامعہ منظر اسلام اور رضا جامع مسجد اور درگاہ اعلیٰ حضرت کے متولی تھے۔

قابل ذکر کام (کتابیں) 

 ذکر اللہ
 نعمت اللہ
 حجت اللہ
 فضائل درود شریف
 تفسیر سورہ بلد اور
 تشریح قصیدہ مومنیہ

خلیفہ (روحانی جانشین) 
آپ کے بہت سے مریدین اور خلفا (جانشین) تھے، ان کے مشہور خلفا کے نام ذیل میں درج ہیں۔

 محمد ریحان رضا خان قادری رضوی (بڑے بیٹے اور جانشین)
 محمد اختر رضا خان قادری رضوی (مصطفٰی رضا خان قادری رضوی نوری کے بیٹے اور جانشین)
 عبدالواجد قادر جیلانی (ہالینڈ کے مفتی اعظم)۔
 سمس اللہ رضوی حسمتی بستوی، محلہ بھرے خان، پیلی بھیت، اتر پردیش۔
 عبدالحکیم رضوی جیلانی، مظفر پور، بہار۔
 سید آفاق احمد رضوی جیلانی، مٹی کنڈا، اسلام پور، اتر دیناج پور، مغربی بنگال۔

وفات 
مسلسل 3 سال بیمار رہنے کے بعد پیر 11 صفر المظفر 1385ھ (12 جون 1965ء ) کو صبح 7 بجے اس دنیا سے رخصت ہوئے۔ اگلے دن 12 صفر المظفر 1385ھ (13 جون 1965ء ) کو ان کی نماز جنازہ اسلامیہ انٹر کالج میں ادا کی گئی، نماز جنازہ کی امامت سید محمد افضل حسین نے کی۔ محمد احسن علی، سید عارف علی، سید اعجاز حسین اور محمد غوث خان انھیں قبر میں اتارا۔ وہ درگاہ اعلیٰ حضرت بریلی میں مدفون ہیں

مزید دیکھیے 

 نقی علی خان
 احمد رضا خان بریلوی
 حسن رضا خان
 حامد رضا خان
 مصطفٰی رضا خان
 اختر رضا خان
 اسجد رضا خان
 سبحان رضا خان
 مناظر اسلام
 جماعت رضائے مصطفٰی
 درگاہ اعلیٰ حضرت

حوالہ جات 

احمد رضا خان کا خاندان
پشتون نژاد بھارتی شخصیات
برطانیہ میں اسلام
بریلوی مکتب فکر کی شخصیات
حنفی فقہا
ہندوستانی صوفیا
بھارت کے سنی علما
بریلی کی شخصیات
بیسویں صدی کے بھارتی مصنفین
ہندوستان کے مسلمان مذہبی رہنما
بھارتی سنی مسلمان
1965ء کی وفیات
1907ء کی پیدائشیں
سلسلہ قادریہ
Short description is different from Wikidata